
PRIENŲ R. JIEZNO GIMNAZIJOS 
METINĖ VEIKLOS ATASKAITA

VADOVO PRANEŠIMAS

Jiezno gimnazija (toliau – Gimnazija) 2021–2022 mokslo metus pradėjo turėdama 222 ugdytinius. 2021 m. gruodžio 31 d. duomenimis, ugdytinių skaičius šiek tiek pasikeitė: 173 mokinys (12 klasių komplektų ir išlyginamoji klasė), 19 priešmokyklinio ugdymo grupės vaikų (1 priešmokyklinio ugdymo grupė),  ir 32 Ikimokyklinio ugdymo skyriaus (toliau – Skyrius) ugdytiniai (2 grupės). Antri metai Gimnazijoje ugdytinių skaičius nesumažėjo:   





Paveikslėlyje pateikiamas kasmetinis ugdytinių skaičius gruodžio 31 d. duomenimis. 2021 m. kovo 25 d. Prienų rajono savivaldybės tarybos sprendimu Nr. T3-76 Gimnazijoje buvo įsteigta išlyginamoji klasė užsieniečiams mokytis lietuvių kalbos ir pasirengti mokytis pagal bendrojo ugdymo programas. Nuo klasės suformavimo mokinių skaičius joje labai nepastovus – nuo 4 iki 8 mokinių. Šiuo metu klasėje ugdosi 4 mokiniai. 
Nemažai daliai ugdytinių (48,95 proc.) skiriamas nemokamas maitinimas (skirta 94). Nežymiai mažėja specialiųjų ugdymosi poreikių mokinių dalis (2021–2022 m. m. – 11,56 proc.; 2020–2021 m. m. šie mokiniai sudarė 12,28 proc.): pagal pritaikytas programas gimnazijoje mokosi 16 mokinių, pagal individualizuotas programas – 4 mokiniai. Lyginant su ankstesniais mokslo metais, išlieka panašus pavežamų mokinių skaičius – 82 (2020 m. buvo pavežami 83 ugdytiniai; 2019 m. – 85 ugdytiniai). Gimnazijoje veikia 1 pailgintos mokymosi dienos grupė (ją lanko 30 pradinių klasių mokinių). Daugiau mokinių grupę lanko penktadieniais, kuomet  nėra galimybės lankyti Dienos centro Prienų rajono Jiezno paramos šeimai centre. Dirba 55 darbuotojai (1 daugiau nei prieš metus), iš kurių 31 mokytojas, 3 pagalbos mokiniui specialistai, bibliotekininkė, 3 administracijos vadovai, vyr. buhalterė bei 16 aptarnaujančio personalo darbuotojų. Gimnazija iš viso turi 53,15 etato (vidutiniškai po 0,97 etato vienam darbuotojui): ikimokyklinio, priešmokyklinio, bendrojo ir meninio ugdymo mokytojų apskaičiuota 26,15 etato; ugdymo procesui organizuoti ir valdyti – 2 etatai; švietimo pagalbai teikti – 5,05 etato ir kitų pareigybių – 19,95 etato.  
Svarbiausi Jiezno gimnazijos 2021 m. pasiekimai  
1. Tęsiamas platesnis ir gilesnis STEAM dalykų (gamtos mokslų, technologijų, informacinių technologijų, inžinerijos, menų/dizaino, matematikos) ugdymas, STEAM veiklos nuosekliai įgyvendinamos STEAM komandos pagal pasirengtą veiksmų planą, veiklos pavyzdžiais gausiai dalinamasi tiek interneto svetainėje (http://jieznogimnazija.lt/stem/), tiek gyvai (2021 m. rugsėjo 7 d. vyko susitikimas su Prienų ,,Revuonos” mokytojais, 2022-01-16 – su Alytaus Jotvingių gimnazija). Sėkmingiausias per metus įvykęs pokytis – pradėjus 5-8 bei gimnazijos I–II kl. įgyvendinti  modulį  ,,Patyriminis mokymasis“, mokiniai sustiprino savivaldaus mokymosi įgūdžius (visi minėtų klasių mokiniai per mokslo metus parengė tiriamuosius ir projektinius darbus ir juos pristatė klasėse bei STEAM konferencijoje).
2. Individualią pažangą 2021 m. padarė 43,03 proc. visų 5-8 ir gimnazijos I-IV kl. mokinių.  Tai 20,3 proc. didesnė mokinių dalis nei 2019–2020 m.m. 
3. Dalies mokinių pasiekimai labiau atitinka bendrųjų programų reikalavimus: 2021 m. 43,75 proc. neišlaikė matematikos pagrindinio ugdymo pasiekimų patikrinimų (PUPP) (2019 m. neišlaikė 47,82 proc. mokinių), lietuvių kalbos ir literatūros PUPP išlaikė 100 proc. mokinių (2019 m. neišlaikė 26,08  proc. mokinių). Geresni šių valstybinių brandos egzaminų (VBE) įvertinimų vidurkiai: istorijos VBE už savivaldybės bendrojo ugdymo mokyklų vidurkį, geografijos – už šalies bendrojo ugdymo mokyklų vidurkį, lietuvių kalbos ir literatūros – reikšmingai didesnis ir už savivaldybės, ir už šalies bendrojo ugdymo mokyklų vidurkį. 

STRATEGINIŲ VEIKLOS TIKSLŲ ĮGYVENDINIMAS

Prienų r. Jiezno gimnazijos 2019–2021 m. strateginis planas parengtas ir, suderinus su Prienų rajono savivaldybės administracijos direktoriumi, patvirtintas 2019 m. birželio 14 d. direktoriaus įsakymu Nr. (1.3.)-V1-178. Plane numatytos trys strateginės kryptys (tikslai): 1. užtikrinti saugios ir šiuolaikiškos ugdymo(si) aplinkos, kuri tenkintų Gimnazijos  bendruomenės poreikius, tvarumą; 2. drąsinti kiekvieno bendruomenės nario augimą ir sėkmę, kuriant savitą veiklos ritmą; 3. keisti pedagogų metodinio bendradarbiavimo praktikas, palaikant dalijimąsi intelektualiniais resursais bei patirtimi. Strategijos įgyvendinimo laikotarpio pažangos rodiklių vertinimui atlikti sudarytos darbo grupės, kurios pagal turimus duomenis (plačiojo įsivertinimo ataskaitas, giluminio vertinimo sričių išvadas, tėvų, mokinių klausimynų duomenis IQES online sistemoje, surinktus tikslingai Mokyklos pažangos anketai pildyti bei kitais būdais rinktus Gimnazijos bendruomenės nuomonę iliustruojančius įvertinimus) 2021 m. gruodžio mėnesį atliko galutinį rodiklių vertinimą, o apibendrintas išvadas pristatė 2022 m. sausio 7 d. Mokytojų tarybos posėdyje. Per trejus strateginio laikotarpio metus pavyko pasiekti 91,18 proc. (31 rodiklis) pažangos rodiklių planuotą pasiekimų lygmenį, 8,82 proc. – pasiekta  iš dalies, nė vienas rodiklis nebuvo įvertintas „nepasiekta“ (iš 34 pažangos rodiklių). Pasiekti visų prioritetų B. Organizacinė perspektyva ir C. Paramos perspektyva pažangos rodiklių planuoti lygmenys. 
Strateginio plano tikslams įgyvendinti  parengtas Gimnazijos 2020–2021 m.m. veiklos planas, kuriame užfiksuoti du metiniai veiklos tikslai: 1. tobulinti pamokos kokybę, stiprinant profesinį dialogą ir gebėjimą taikyti patyriminio ugdymo principus; 2. formuoti kiekvieno mokinio savivaldaus mokymosi įgūdžius, tobulinant ugdymą karjerai. Prienų r. Jiezno gimnazijos 2020–2021 mokslo metų veiklos plano išsami įgyvendinimo analizė pateikiama Prienų r. Jiezno gimnazijos 2021–2022 mokslo metų veiklos plano (http://jieznogimnazija.lt/wp-content/uploads/2022/01/Veiklos-planas_2021_2022.pdf ) 7-19 psl. Suskaičiavus nuveiktus darbus ir vertinant pandemijos sukeltas įtampas, galima pasidžiaugti daugumos įgyvendintų priemonių sėkmingumu (žr. 2 pav.). 
Mokytojų tarybos nuomone, 2020–2021 m.m. veiklos tikslų ir uždavinių įgyvendinimas vertinamas gerai.
Prienų r. Jiezno gimnazijos 2021–2022 mokslo metų veiklos plane, atsižvelgiant į Gimnazijoje įgyvendinamo projekto „Kokybės krepšelis“ veiklos tobulinimo planą, fiksuojami du Gimnazijos bendruomenės susitarimai dėl veiklos tikslų: 1. tobulinti pamokos kokybę, stiprinant profesinį dialogą ir gebėjimą taikyti patyriminio ugdymo principus; 2. formuoti kiekvieno mokinio savivaldaus mokymosi įgūdžius, tobulinant ugdymą karjerai.



2 pav. Jiezno gimnazijos metinių veiklos plano priemonių įgyvendinimas
          
Abiejų tikslų išsikeltų uždavinių sėkmingumas ir priemonių kokybė bei veiksmingumas bus matuojamas, kaip ir kasmet, atliekant tarpinę analizę Mokytojų tarybos posėdyje 2022 m. vasario mėn. ir galutinę analizę Mokytojų tarybos ir Gimnazijos tarybos posėdžiuose 2022 m. birželio mėn.

2012	2013	2014	2015	2016	2017	2018	2019	2020	2021	355	347	321	312	294	270	248	221	224	224	



Priemonės (proc.)	
Įgyvendinta 	Įgyvendinta, bet reikia tobulinti 	Neįgyvendinta 	75	4.55	20.45	






